CELEX: 62015TB0677
Language: ro
Date: 2016-07-19 00:00:00
Title: Cauza T-677/15: pOrdonanța Tribunalului din 19 iulie 2016 – Panzeri/Parlamentul European și Comisia („Acțiune în anulare — Reglementare privind cheltuielile și indemnizațiile deputaților din Parlament — Indemnizație de asistență parlamentară — Recuperarea sumelor plătite în mod necuvenit — Înlocuirea actului atacat în cursul judecății — Nepronunțare asupra fondului — Act pregătitor — Inadmisibilitate”)

12.9.2016   
            
            
               RO
            
            
               Jurnalul Oficial al Uniunii Europene
            
            
               C 335/47
            
         pOrdonanța Tribunalului din 19 iulie 2016 – Panzeri/Parlamentul European și Comisia
   (Cauza T-677/15) (1)
   
   ((„Acțiune în anulare - Reglementare privind cheltuielile și indemnizațiile deputaților din Parlament - Indemnizație de asistență parlamentară - Recuperarea sumelor plătite în mod necuvenit - Înlocuirea actului atacat în cursul judecății - Nepronunțare asupra fondului - Act pregătitor - Inadmisibilitate”))
   (2016/C 335/62)
   Limba de procedură: italiana
   
      Părțile
   
   
      Reclamant: Pier Antonio Panzeri (Calusco d’Adda, Italia) (reprezentant: C. Cerami, avocat)
   
      Pârâte: Parlamentul European (reprezentanți: S. Seyr și G. Corstens, agenți) și Comisia Europeană (reprezentanți: J. Baquero Cruz și D. Nardi, agenți)
   
      Obiectul
   
   Cerere întemeiată pe articolul 263 TFUE, prin care se urmărește anularea, pe de o parte, a scrisorii directorului Direcției B „Drepturi financiare și sociale ale deputaților” din cadrul Direcției Generale Finanțe a Parlamentului European din 21 septembrie 2015 privind recuperarea de la reclamant a unei sume de 83 764,34 euro și de comunicare a notei de debit din 18 septembrie 2015 aferente, și pe de altă parte, a scrisorii secretarului general al Parlamentului din 27 iulie 2012, prin care reclamantul este informat cu privire la concluziile unei anchete referitoare la utilizarea indemnizaților sale parlamentare.
   
      Dispozitivul
   
   
               1)
            
            
               Constată că nu mai este necesar să se pronunțe asupra fondului cauzei în măsura în care privește scrisoarea directorului Direcției B „Drepturi financiare și sociale ale deputaților” din cadrul Direcției Generale Finanțe a Parlamentului European din 21 septembrie 2015 și nota de debit nr. 2015-1320 din 18 septembrie 2015.
            
         
               2)
            
            
               Respinge în rest acțiunea ca inadmisibilă.
            
         
               3)
            
            
               Domnul Pier Antonio Panzeri suportă propriile cheltuieli de judecată, precum și cheltuielile de judecată efectuate de Comisia Europeană.
            
         
               4)
            
            
               Parlamentul suportă propriile cheltuieli de judecată.
            
         
      (1)  JO C 27, 25.1.2016.